***Hamam: det tyrkiske badet*** er en italiensk/tyrkisk/spansk dramafilm fra 1997 regissert av Ferzan Özpetek. Filmen er Özpeteks debutfilm.

Alessandro Gassman spiller hovedrollen som den italienske Francesco som arver et Hamam (tyrisk bad) av en tante. Han drar til Tyrkia for å selge det, men bestemmer seg i stedet for å restaurere det og gjenåpne det.

Filmen ble nominert til Amandaprisen 1998 i klassen beste utenlandske film.

Handling
--------

Francesco (spilt av Alessandro Gassman) og Marta (spilt av Francesca d'Aloja) er et italiensk ektepar som driver et lite design-firma sammen. Ekteskapet deres, som en gang var det aller viktigste for dem begge, har i årenes løp mistet all mening for dem. Francescos synkende interesse for Marta, gjør at hun begynner en affære med forretningspartneren deres. Når Francescos tante Anita dør i Istanbul, reiser Francesco dit for å prøve å selge eiendommen han har arvet etter henne så raskt som mulig.

Familien som hadde administrert eiendommen under Anitas tilsyn og ledelse tar imot ham med stor gjestfrihet. Men de er bekymret for hva fremtiden kan bringe for dem. Deres unge sønn Mehmet er spesielt ivrig etter å vise ham rundt i området. Når Francesco oppdager at eiendommen inkluderer en nedlagt hamam, et tyrkisk bad, bestemmer han seg i stedet for å restaurere området og forsøke å gjenåpne dette for publikum. I løpet av restaureringen innleder han også et forhold til Mehmet. I mellomtiden kommer Marta også til Istanbul i håp om å få innvilget en rask skilsmisse fra Francesco. Men hun blir snart overrasket når hun oppdager hvor mye Francesco har forandret seg fra hans tidligere jeg.

Både det tyrkiske badet og Mehmets ubetingede hengivenhet var akkurat det han trengte, og hadde gitt ham en ny hensikt med livet. Marta blir forelsket i ham på nytt, og ønsker ikke lenger skilsmisse fra ham. Men Francescos manglende vilje til å selge eiendommen skaffer ham også en del bitre fiender, hvorav noen av dem til slutt myrder ham. Marta bestemmer seg deretter for å bli værende i Istanbul, og drive det tyrkiske badet til ektemannen hennes videre på egen hånd.

Skuespillere
------------

* Alessandro Gassman: Francesco
* Francesca d'Aloja: Marta
* Carlo Cecchi: Oscar
* Halil Ergün: Osman
* Serif Sezer: Perran
* Mehmet Günsür: Mehmet
* Basak Köklükaya: Fusun
* Alberto Molinari: Paolo
* Zozo Toledo: Zozo
* Ludovica Modugno: tante Anita (stemme)

Referanser
----------

1. 1 2 3 4 5 6  ; besøksdato: 8. april 2016.
2. 1 2 3 4 5 6   (på en) *Internet Movie Database*, Wikidata Q37312,
3. ↑   www.kinokalender.com, besøkt 6. februar 2018[Hentet fra Wikidata]
4. ↑  «Provoserer med fantastisk filmdebut». *dagbladet.no*. 17. januar 1998. Besøkt 30. oktober 2022.
5. ↑  «Eksotisk bad». *vg.no*. 16. januar 1998. Besøkt 30. oktober 2022.
6. ↑  «Amanda-nominasjonene 1998». *dagbladet.no*. 10. juli 1998. Besøkt 30. oktober 2022.

Eksterne lenker
---------------

* (en) *Hamam: det tyrkiske badet* på Internet Movie Database Rediger på Wikidata

* (no) *Hamam: det tyrkiske badet* hos Filmfront Rediger på Wikidata

* (sv) *Hamam: det tyrkiske badet* i Svensk Filmdatabas Rediger på Wikidata

* (da) *Hamam: det tyrkiske badet* i Danmark Nationale Filminstitut Rediger på Wikidata

* (en) *Hamam: det tyrkiske badet* på AllMovie Rediger på Wikidata

* (fr) *Hamam: det tyrkiske badet* på Allociné Rediger på Wikidata

* (nl) *Hamam: det tyrkiske badet* på MovieMeter Rediger på Wikidata

* (en) *Hamam: det tyrkiske badet* på Rotten Tomatoes Rediger på Wikidata

* (en) *Hamam: det tyrkiske badet* på Box Office Mojo Rediger på Wikidata

Portal: Film